D-vítamín – fjörefni sólarljóssins – Salka - bókaútgáfa og bókabúð
D-vítamín – fjörefni sólarljóssins
2,490 ISK 1,990 ISK
D-vítamín er ekki dæmigert fjörefni. Við fáum ekki alltaf nægilegt magn þess úr fæðunni, enda verður það fyrst og fremst til fyrir áhrif sólarljóssins á húðina. Ef við njótum ekki nægilega mikillar sólar geta fæðubótarefni komið að gagni. Allar frumur, vefir og líffæri mannslíkamans eru búin viðtökum fyrir D-vítamín og þarfnast þess til að framkvæma ýmsar lífsnauðsynlegar aðgerðir.
D-vítamín er nauðsynlegt fyrir heilbrigt taugakerfi, heila, hjarta og æðakerfi. Það er einnig nauðsynlegt fyrir húðina, beinin, sjónina og heyrnina – svo nokkuð sé nefnt og það ver okkur jafnframt fyrir alvarlegum sjúkdómum.
Ef D-vítamínbúskapur líkamans er góður getum við treyst því að verða heilsuhraustari og ánægðari með lífið. Þessi bók er full af fróðleik um gagnsemi D-vítamíns, áhrif þess á líkamsstarfssemina, hvaða vandamál geta skapast við skort á því og hvernig hægt er að bæta heilsuna með því að bæta D-vítamínbúskapinn.
Höfundurinn; Zoltan P. Rona útskrifaðist frá McGill Læknaháskólanum og er með meistaragráðu í lífefnafræði og læknisfræðilegri næringarfræði frá Háskólanum í Bridgeport í Connecticut. Hann er forseti Canadian Holistic Medical Association og er höfundur metsölubóka um heilsu og næringu en er auk þess læknisfræðilegur ritstjóri Encyclopedia of Natural Healing sem hlotið hefur Benjamin Franklin-verðlaunin (1998).